માત્ર આપણા દેશમાં જ નહીં પણ આખી દુનિયામાં અત્યારે એ સવાલ ચર્ચાનો મુખ્ય વિષય બનેલો છે કે શું આજનાં બાળકો શારીરિક અને માનસિક રીતે નબળાં પડતાં જાય છે? તેનો જવાબ છે, હા. એના સાયન્ટિફિક રીતે પુરવાર થયેલાં કારણો પણ છે. તમે વિચાર કરો કે તમને બહાર ખુલ્લામાં રમવા જવાનો જેટલો સમય મળતો હતો એટલો ટાઇમ તમારાં સંતાનને મળે છે? હવેનાં બાળકોના શેડ્યુલ એટલા ટાઇટ થઇ ગયા છે કે એને રમવા માટે સમય જ નથી મળતો. સ્કૂલ, ટ્યૂશન અને બીજી એક્ટિવિટીમાં એ એટલાં બીઝી હોય છે કે આપણને બાળકની દયા આવી જાય. બાળકોની હાલત જોઇને આપણને એવું થાય કે સારું છે આપણે સમયસર મોટા થઇ ગયા!